โต้งรับบาทแข็งกระทบจีดีพี
กิตติรัตน์ ยันรัฐบาล เร่งแก้ปัญหาบาทแข็งอย่างรอบคอบ รับ กระทบส่งออก -จีดีพี
27 เม.ย. 2556

กิตติรัตน์ ยันรัฐบาล เร่งแก้ปัญหาบาทแข็งอย่างรอบคอบ รับ กระทบส่งออก -จีดีพี  
นายกิตติรัตน์ ณ ระนอง รองนายกรัฐมนตรีและรมว.คลัง กล่าวในรายการ"รัฐบาลยิ่งลักษณ์พบประชาชน" ถึงสถานการณ์เงินบาทที่แข็งค่า โดยยอมรับ ว่า การแข็งค่าของเงินบาทในช่วงที่ผ่านมา เป็นการแข็งค่าที่เร็วและไม่เกิดเสถียรภาพ และการที่ค่าเงินบาทแข็งค่าเกินไป ทำให้ผู้ส่งออกทำงานยากขึ้น จนกระทบมาสู่ภาคการจ้างงาน และกำลังซื้อ สาเหตุหลักคือเงินไหลเข้ามาลงทุนในตลาดตราสารต่างๆ  ซึ่งกระทรวงการคลังและธนาคารแห่งประเทศไทย จะเร่งหาแนวทางทำให้การเคลื่อนไหวของค่าเงินบาทเกิดเสถียรภาพให้มากที่สุด ย้ำยังไม่ควรออกมาตรการใดๆ ควบคุมการไหลเข้าออกของตลาดเงิน
นายกิตติรัตน์ กล่าวว่า การดูแลค่าเงินบาทแข็งไม่ใช่ให้อ่อ่นไปอยู่ที่31กว่าบาท แต่ต้องเปรียบเทียบกับประเทศคู่ค่าด้วย แต่คือการทำให้ค่าเงินเงินอยู่ที่จุดมีเสถียรภาพ และให้ค่าเงินบาทนิ่ง
"การส่งออกมีการประเมินว่าปีนี้ขยายตัว 4.5%-5.5% หลังจากไตรามาสที่4 หลายหน่วยงานมีการปรับการขยายตัวเศรษฐกิจสูงขึ้น โดยที่ไม่ได้อยู่บนพื้นฐานค่าเงินที่แข็งอยู่ในขณะนี้ ดังนั้นการที่ค่าเงินบาทแข็ง การเจริญเติบโตเศรษฐกิจอาจจะปรับลดลง ซึ่งปีนี้ถือว่าปัญหาค่าเงินบาทแข็งที่เข้ามากระทบกับการขยายตัวทางเศรษฐกิจ